Die meeste kampeerders sal saamstem jou kamptoerusting is nie volledig tensy jy iewers ’n gietysterpotjie, -pan of -braaiding inpak nie. Hier is ’n paar wenke oor hoe jy ’n swartpot kan oppas.
Jy kan deesdae ’n steak op ’n gietysterplaat oor die kole kleur gee, of eiers in ’n eierpannetjie gaarmaak, of heerlike vars brood bak.
Gietyster neem lank om warm te raak, maar wanneer hy warm raak, kook hy. En jy koop nie net ’n pot of pan nie, jy belê in ’n erfstuk, mits jy mooi na hom kyk.
Moenie gietysterpotte en -panne met daai swart swaarboompanne wat jy op TV sien verwar nie. Daai panne is nie vir die vuur bedoel nie, maar hulle roes ook nie. Gietyster roes egter gou as jy dit nie reg behandel nie.
Verhit die pot oor stadige kole tot die olie begin rook maak en vee die binnekant weer met kladpapier skoon wanneer dit afgekoel het.